**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, „пл. Свобода” No.4, ет. 2,, тел.0879205683, e-mail : oik1508@cik.bg*

ПРОТОКОЛ 33

от редовно заседание на ОИК – Гулянци,

назначена от ЦИК с Решение № 669-МИ от 23.08.2019г.,

състояло се на 09.11.2019 г. от 13.00 часа

Днес 09.11.2019 г. от 13:30 часа се проведе редовно заседание на ОИК-Гулянци. На заседанието присъстваха: Надя Николова, Недко Опров, Илона Петкова, Антония Евтимова, Даниела Дерешка, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева.

Заседанието бе открито в 13:00 ч. и председателствано от госпожа Надя Николова – Председател на ОИК Гулянци.

Председател Надя Николова: Здравейте, уважаеми колеги! В залата сме 10 членoве на общинската избирателна комисия. Имаме необходимия кворум. Обявявам редовното заседание на ОИК Гулянци.

Колеги, предлагам ви следния проект за дневен ред:

1. Определяне на членове на ОИК – Гулянци, които да представляват ОИК – Гулянци пред Административен съд гр. Плевен и Върховен административен съд по административни дела, образувани по повод на постъпили жалби срещу решения на ОИК – Гулянци.

Докладва: Антония Евтимова

1. Определяне дежурства на членове на ОИК –Гулянци, съгласно решение №1666-МИ/ 08.11.2019 г на ЦИК.

Докладва: Илона Петкова

Надя Николова: Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 10 членове на ОИК: за – 10 (Надя Николова, Недко Опров, Илона Петкова, Антония Евтимова, Даниела Дерешка, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Председател Надя Николова: Давам думата по точка 1 на госпожа Евтимова

Антония Евтимова: Предлагам на основание чл 87, ал.1, т.1 от ИК, да определим Надя Борисова Николова – Председател на ОИК Гулянци, Илона Кръстева Петкова – секретар на ОИК Гулянци, които да представляват ОИК  пред Административен съд гр. Плевен и Върховен административен съд по административни дела, образувани по повод на постъпили жалби срещу решения на ОИК Гулянци, във връзка с обявяване на резултатите от проведените избори за общински съветници и кметове на 27.10.2019г. и за обявяване на резултатите от проведения втори тур на изборите за кмет на кметство на 03.11.2019г.

Надя Николова: Колеги, има ли други мнения по въпроса? Не виждам. Предлагам да гласуваме.

Режим на гласуване. Гласували 10 членове на ОИК: за – 10 (Надя Николова, Недко Опров, Илона Петкова, Антония Евтимова, Даниела Дерешка, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Прието решение № 139 - МИ от 09.11.2019 г. Решението да се обяви на страницата на ОИК Гулянци.

Надя Николова: Да продължим с точка 2 от дневния ред. Давам думата на госпожа Петкова.

Илона Петкова: Предлагам на основание чл. 87, ал. 1 и Решение № 1666-МИ/ 08.11.2019 г.  на ЦИК, общинската избирателна комисия да определим дежурство на членове на ОИК Гулянци,  както следва :

- 11.11.2019 г. – насрочено  административно дело 1211/2019 г.  на ОИК Гулянци пред Административен съд  Плевен – представителство от името на ОИК  от  Надя Николова – председател и  Илона Петкова – секретар;

- 11.11.2019 г. -  дежурство на членове – Татяна Николаева – член и Антония Евтимова – член  във връзка с предаване на документи, създадени и регистрирани при  произвеждането на първи тур на  изборите на 27.10.2019 г. и втори тур на 03.11.2019 г. на Община Гулянци, както и техническа обработка на документи във връзка с насрочено адм. дело на 1211/2019 г. на Административен съд Плевен.

Надя Николова: Има ли други мнения по въпроса? Не виждам. Предлагам да гласуваме.

Режим на гласуване. Гласували 10 членове на ОИК: за – 10(Надя Николова, Недко Опров, Илона Петкова, Антония Евтимова, Даниела Дерешка, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Прието решение № 140 - МИ от 09.11.2019 г. Решението да се обяви на страницата на ОИК Гулянци.

Заседанието бе закрито в 14:00 ч. от председателя на ОИК Гулянци.

Председател: Надя Николова Секретар: Илона Петкова